Buime trír máthair mhic Dé
Donnchadh Mór Ó Dálaigh
cct.
Buime trír máthair mhic Dé;
go roibh linn i ló an fhínné
a radhalta an rí neamhdha
banaltra thrí dtighearna.
A n-altrom nír dheacair dhí
trí branáin chláir na cruinne
aobhdha an triar a trí dhalta
dá riar do bhí an bhanaltra.
Buime an trír-sin Muire mhór
dá n-altrom do bhí an bhanógh
triur i n-aoncholainn amh-áin
nó gur aonchrobhaing anbháil.
Ag inghin an fhuilt leabhair
maith do uair a oileamhain
a hathair i n-ucht Mhuire
athaidh i gcurp cholluidhe.
An mac do b'fheirr-de i-se
dá oileamhain aicei-se;
an rí caránta ar a cígh
baránta í don airdrígh.
An treas cnú don chrobhaing ghlan
teachtaire a hucht an Athar
fa hé a ionad a huicht-se
Spiorad Dé ar a diadhaicht-se.
Toircheas na hóighe Is é an fáidh
aice do fhuair a thógbháil;
ag so an tí do fhóir orainn
trí cno óir a haonchrobhaing.
Triur as ghoire gaol di-se,
triur do hoileadh aicei-se,
trí leannáin ler luigh Muire
beangáin fhuil a haonmhuine.
Triur i n-a dtrí daltaibh dhi
trí meic ochta na hóighe;
gach rí dhíbh ruinn-ne dá roinn
trí rígh na cruinne an chrobhuing.
Trí heochracha mhúir Muire,
trí tobair na trócuire,
rí 'n-a aonduine ós gach fhior,
trí aoghuire dom fheitheamh.
Trí dhalta Mhuire móire
toircheas bronn na banóighe;
an tí tharla ar úidh gach fhir
trí gabhla dhúin an Dúilimh.
An triur-soin ón tigh neamhdha
an Tríonóid, ar dtighearna;
neach do bhí 'n-a bhráthair di
is í a mháthair 's a mhuime. Buime.